CELEX: 62011CB0442
Language: et
Date: 2012-02-09 00:00:00
Title: Kohtuasi C-442/11: Euroopa Kohtu (kaheksas koda) 9. veebruari 2012 . aasta määrus (High Court of Justice (Chancery Division) — Ühendkuningriik eelotsusetaotlus) — Novartis AG versus Actavis UK Ltd (Kodukorra artikli 104 lõike 3 esimene lõik — Inimtervishoius kasutatavad ravimid — Täiendava kaitse tunnistus — Määrus (EÜ) nr 469/2009 — Artiklid 4 ja 5 — Tunnistuse andmise aluseks olev ainus toimeaine — Kaitse ulatus — Ravim, mis sisaldab mitut toimeainet, sh tunnistust omavat toimeainet)

5.5.2012   
            
            
               ET
            
            
               Euroopa Liidu Teataja
            
            
               C 133/12
            
         Euroopa Kohtu (kaheksas koda) 9. veebruari 2012. aasta määrus (High Court of Justice (Chancery Division) — Ühendkuningriik eelotsusetaotlus) — Novartis AG versus Actavis UK Ltd
   (Kohtuasi C-442/11) (1)
   
   (Kodukorra artikli 104 lõike 3 esimene lõik - Inimtervishoius kasutatavad ravimid - Täiendava kaitse tunnistus - Määrus (EÜ) nr 469/2009 - Artiklid 4 ja 5 - Tunnistuse andmise aluseks olev ainus toimeaine - Kaitse ulatus - Ravim, mis sisaldab mitut toimeainet, sh tunnistust omavat toimeainet)
   2012/C 133/22
   Kohtumenetluse keel: inglise
   
      Eelotsusetaotluse esitanud kohus
   
   High Court of Justice (Chancery Division)
   
      Põhikohtuasja menetluse pool
   
   
      Hageja: Novartis AG
   
      Kostja: Actavis UK Ltd
   
      Ese
   
   Eelotsusetaotlus — High Court of Justice (Chancery Division) — Euroopa Parlamendi ja nõukogu 6. mai 2009. aasta määruse (EÜ) nr 469/2009 ravimite täiendava kaitse tunnistuse kohta (ELT L 152, lk 1) artiklite 4 ja 5 tõlgendamine — Tunnistuse ulatus — Kas kaitstud on ainult kaitstud toimeainet sisaldav ravim või samuti niisugune ravim, mis sisaldab seda kaitstud toimeainet kombinatsioonis muu toimeainega?
   
      Resolutsioon
   
   Euroopa Parlamendi ja nõukogu 6. mai 2009. aasta määruse (EÜ) nr 469/2009 ravimite täiendava kaitse tunnistuse kohta artikleid 4 ja 5 tuleb tõlgendada nii, et kui üht toimeainet sisaldavat „toodet” kaitseb aluspatent, mille omanik võis tugineda selle patendiga „tootele” antud kaitsele, et takistada sellise ravimi turustamist, mis sisaldab seda toimeainet kombinatsioonis ühe või mitme teise toimeainega, siis võimaldab samale „tootele” antud täiendava kaitse tunnistus selle omanikul pärast nimetatud patendi kehtivusaja lõppemist takistada kolmanda isiku poolt seda toodet sisaldava ravimi turustamist kasutamiseks „toote” kui ravimina, mis oli lubatud enne selle tunnistuse kehtivusaja lõppemist.
   
      (1)  ELT C 311, 22.10.2011.